
	1.
	Noteikumu projekts
 Sabiedrības līdzdalības kārtība attīstības plānošanas dokumentu un tiesību aktu izstrādes procesā
	Iebildums
LRSA neatbalsta grozījumu projekta turpmāku virzību bez tā precizēšanas.
 
Piedāvātā redakcija
-
	Juris Beikmanis

	2.
	Noteikumu projekts
I. Vispārīgie jautājumi
	Iebildums
Grozījumu projekts paredz iespēju, bet ne pienākumu, institūcijām informāciju par līdzdalības iespējām “izplatīt citos sabiedrībai pieejamos veidos”. Būtu jāparedz, ka gadījumā, ja sabiedrības pārstāvis institūcijai ir lūdzis, tad institūcijai informācija ir savlaicīgi sūtāma uz sabiedrības pārstāvja norādīto e pastu katrā projekta izstrādes un īstenošanas procesa stadijā.
Piedāvātā redakcija
-
	Juris Beikmanis

	3.
	Noteikumu projekts
2. Noteikumu mērķis ir sekmēt jēgpilnu, efektīvu, atklātu, ietverošu, savlaicīgu un atbildīgu sabiedrības līdzdalību attīstības plānošanas dokumentu un tiesību aktu projektu izstrādes procesā, tādējādi paaugstinot minētā procesa kvalitāti un rezultātu atbilstību sabiedrības vajadzībām un interesēm. Lai sekmīgāk sasniegtu sabiedrības līdzdalībai noteiktos mērķus, institūcija viena projekta ietvaros var izmantot vairākus šajos noteikumos minētos sabiedrības līdzdalības veidus.
	Iebildums
Grozījumu projekts nerisina “savlaicīguma” jautājumu. Izņēmums ir apspriedes, visa ar sanāksmi saistītā informācija (15.p.), publiskā apspriešana attīstības plānošanas dokumentu projektiem un ārējo normatīvo aktu projektiem (16.p.). Līdzšinējā prakse liecina, ka atsevišķas institūcijas sabiedrības pārstāvju viedokļus par apjomīgiem un nozīmīgiem jautājumiem vēlas saņemt nesamērīgi īsos termiņos, kas nav pieņemami.
 
Piedāvātā redakcija
-
	Juris Beikmanis

	4.
	Noteikumu projekts
7. Lai sabiedrības pārstāvjus informētu par līdzdalības iespējām, institūcija sagatavo paziņojumu (1. pielikums) un atbilstoši normatīvajiem aktiem par kārtību, kādā iestādes ievieto informāciju internetā, publicē to attiecīgās institūcijas oficiālās tīmekļvietnes sadaļā "Sabiedrības līdzdalība". Valsts tiešās pārvaldes iestāde sabiedrības pārstāvjus par iespēju iesaistīties projekta izstrādes procesā informē Vienotā tiesību aktu projektu izstrādes un saskaņošanas portāla (turpmāk – TAP portāls) publiskajā vidē, izmantojot TAP portālā pieejamo elektronisko paziņojuma veidlapu. Ja projekta izstrāde TAP portālā vēl nav uzsākta, valsts tiešās pārvaldes iestāde nodrošina paziņojuma publicēšanu attiecīgās institūcijas oficiālās tīmekļvietnes sadaļā "Sabiedrības līdzdalība". Paziņojums par līdzdalības iespējām izplatāms arī citos sabiedrībai pieejamos veidos, lai iespējami labāk sasniegtu mērķauditoriju. 
	Iebildums
TAP portāls nenodrošina savlaicīgu informācijas paziņošanu sabiedrībai un nevar būt kā vienīgais prioritārais informācijas avots. Mūsdienās pastāv ļoti daudz informācijas izplatīšanas kanāli. Tostarp būtu jārespektē ieinteresēto sabiedrības grupu vēlmi savlaicīgi saņemt jaunāko informāciju tieši uz savu norādīto e-pastu, kas institūcijām nevar būt milzīgs slogs, ja tiek izveidota adresātu liste, kurai regulāri ar vienu e pastu tiek nosūtīta jaunākā informācija. Kā pozitīvu piemēru var minēt Saeimas Sociālo un darba lietu komisijas darbu, kur konsultanti regulāri nosūta e-pastu ar jaunāko sapulču darba kārtību.

Kā obligātu prasību jāparedz sabiedrības pārstāvju informēšana jau par plānotajiem projektiem, kas ļauj sabiedrībai savlaicīgi iesaistīties projekta izstrādes procesā.
 
Piedāvātā redakcija
7. Lai sabiedrības pārstāvjus informētu par līdzdalības iespējām, institūcija sagatavo paziņojumu (1. pielikums) un atbilstoši normatīvajiem aktiem par kārtību, kādā iestādes ievieto informāciju internetā, publicē to attiecīgās institūcijas oficiālās tīmekļvietnes sadaļā "Sabiedrības līdzdalība". Valsts tiešās pārvaldes iestāde sabiedrības pārstāvjus par iespēju iesaistīties projekta izstrādes procesā informē publicējot paziņojumu par līdzdalības iespējām attiecīgās institūcijas oficiālās tīmekļvietnes sadaļā "Sabiedrības līdzdalība" tiklīdz tiek uzsākts projekta izstrādes process. Uzsākot projekta izstrādi vienotā tiesību aktu projektu izstrādes un saskaņošanas portālā (turpmāk – TAP portāls), paziņojums publicējams TAP portāla publiskajā vidē, izmantojot TAP portālā pieejamo elektronisko paziņojuma veidlapu. Katrā projekta izstrādes un īstenošanas procesa stadijā paziņojums par līdzdalības iespējām izplatāms arī citos sabiedrībai pieejamos veidos, tostarp, paziņojumu nosūtot uz sabiedrības pārstāvja, institūcijai norādīto elektroniskā pasta adresi, lai iespējami labāk sasniegtu mērķauditoriju.
	Juris Beikmanis

	5.
	Noteikumu projekts
14. Institūcija, iesaistot sabiedrības pārstāvjus starpinstitūciju darba grupās, konsultatīvajās padomēs, uzraudzības padomēs vai domnīcās:
	Iebildums
Nav atbalstāma grozījumu projekta 14.punkta redakcija.
Kā izriet no grozījumu projekta 14.1.punkta, tad Institūcija, iesaistot sabiedrības pārstāvjus izvēlas atklātā procedūrā,[..] [..] un nodrošinot interešu un viedokļu dažādību. Savukārt grozījumu projekta 14.2.punkts ļauj institūcijai noteikt kritērijus, kādiem jāatbilst darba grupā, konsultatīvajā padomē, uzraudzības padomē vai domnīcā iesaistāmajiem sabiedrības pārstāvjiem.
Šī norma nenodrošina demokrātisku sabiedrības iesaisti līdzdarbībā, jo dod neierobežotas iespējas institūcijai patstāvīgi izvēlēties sev vēlamus sabiedrības pārstāvjus sadarbībai atbilstoši pašas institūcijas noteiktai procedūrai un kritējiem kuriem jāatbilst iesaistītajiem sabiedrības pārstāvjiem. Institūcijai nevar būt noteikta izšķirošā loma ar kuru sabiedrības pārstāvi tā vēlētos sadarboties, jo pretējā gadījumā netiek nodrošināta interešu un viedokļu dažādība un ar pašas institūcijas noteiktiem kritērijiem tiek ierobežota faktiskā sabiedrības līdzdalība.
 
Piedāvātā redakcija
-
	Juris Beikmanis

	6.
	Noteikumu projekts
15.2.1. ja apspriedi organizē valsts tiešās pārvaldes iestāde, pieteikšanās dalībai notiek, izmantojot TAP portālā šim mērķim izveidotu elektronisko pakalpojumu un autentificējoties ar šajā elektroniskajā pakalpojumā pieejamiem elektroniskās identifikācijas līdzekļiem;
	Iebildums
Grozījumu projekta 15.2.1. punkts nav atbalstām, jo paredz tikai TAP izmantošanu pieteikšanās apspriedei, taču tas nevar būt vienīgais veids, lai nodrošinātu plašāku sabiedrības pārstāvju interešu un viedokļu dažādību. Latvijā joprojām ir daudz iedzīvotāju, kas nesaprot un nesapratīs TAP darbību. Nepieciešams paredzēt arī citas pieteikšanās iespējas, nevis tikai vienu online sistēmu.
Līdzšinējā prakse liecina, ka daudzās institūcijās pieteikšanās apspriedēm veiksmīgi darbojas izmantojot gan telefona sakarus, gan e pastus.
 
Piedāvātā redakcija
-
	Juris Beikmanis

	7.
	Noteikumu projekts
17. Pēc katra projekta virzības posma publicējams apkopojums (2. pielikums), kurā norādīti visi sabiedrības pārstāvji, kuri piedalījās apspriedē vai publiskajā apspriešanā (pārstāvētā organizācija, viedokļa sniedzēja vārds un uzvārds (ja tas ir norādīts, sniedzot viedokli) vai norāde "fiziska persona" vai "juridiska persona" (ja viedokļa sniedzējs ir vēlējies neatklāt savu identitāti)). Valsts tiešās pārvaldes iestāde apkopojumu publicē TAP portālā un nosūta apspriedes vai publiskās apspriešanas dalībniekiem (vienlaikus informējot par turpmākajām sabiedrības pārstāvju līdzdalības iespējām), kā arī var izplatīt citos sabiedrībai pieejamos veidos. Cita institūcija apkopojumu publicē attiecīgās institūcijas oficiālās tīmekļvietnes sadaļā "Sabiedrības līdzdalība" un nosūta apspriedes vai publiskās apspriešanas dalībniekiem (vienlaikus informējot par turpmākajām sabiedrības pārstāvju līdzdalības iespējām), kā arī var izplatīt citos sabiedrībai pieejamos veidos. Institūcija informāciju sniedz laikus, nodrošinot, ka sabiedrības pārstāvji var īstenot attiecīgajā projekta virzības posmā pieejamās līdzdalības iespējas.
	Iebildums
Grozījumu projekta 17.punkts nosaka institūcijas pienākumu informāciju sniegt “laikus”. Nav saprotams, kas ir ”laikus”.
Līdzšinējā  prakses liecina, ka atsevišķas institūcijas informāciju sniedz pēdējā brīdī. Bijuši gadījumi, kad par savlaicīgi plānotā sapulcē izskatāmajiem jautājumiem informācija tiek sniegta pēdējā naktī pirms sapulces. Šāda institūcijas rīcība neļauj sabiedrības pārstāvjiem īstenot kvalitatīvu līdzdalību.
 
Piedāvātā redakcija
-
	Juris Beikmanis

	8.
	Noteikumu projekts
19. Atbildīgā amatpersona, nodrošinot sabiedrības līdzdalību:
	Iebildums
Nav atbalstāma grozījumu projekta 19.1.punkta redakcija.
Piedāvātā redakcija nenodrošina demokrātisku sabiedrības iesaisti līdzdarbībā. Tiek pieļauts, ka amatpersona vienpersoniski izvēlēsies kuru sabiedrības daļu noteikt kā iesaistāmo mērķgupu, tādējādi nenodrošinot interešu un viedokļu dažādību.
 
Piedāvātā redakcija
-
	Juris Beikmanis



